title: A Tanács (EU) 2016/1981 határozata (2016. november 8.) a Régiók Bizottságának a Svéd Királyság által javasolt egy póttagja kinevezéséről

text:
               12.11.2016

               HU

               Az Európai Unió Hivatalos Lapja

               L 305/29

         A TANÁCS (EU) 2016/1981 HATÁROZATA
   (2016. november 8.)
   a Régiók Bizottságának a Svéd Királyság által javasolt egy póttagja kinevezéséről
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 305. cikkére,
   tekintettel a svéd kormány javaslatára,
   mivel:

               (1)

               A Tanács 2015. január 26-án, 2015. február 5-én, illetve 2015. június 23-án elfogadta a Régiók Bizottsága tagjainak és póttagjainak a 2015. január 26-tól2020. január 25-ig tartó időszakra történő kinevezéséről szóló (EU) 2015/116 (1), (EU) 2015/190 (2), illetve (EU) 2015/994 (3) határozatot. 2015. július 20-án a Tanács (EU) 2015/1203 (4) határozata értelmében Kenth LÖVGREN-t Ingeborg WIKSTEN váltotta fel póttagként.

               (2)

               Ingeborg WIKSTEN hivatali idejének lejártát követően a Régiók Bizottsága egy póttagjának helye megüresedett.

         ELFOGADTA EZT A HATÁROZATOT:
   1. cikk
   A Tanács a hivatali idő hátralévő részére, azaz 2020. január 25-ig, a Régiók Bizottsága póttagjává nevezi ki a következő személyt:

               —

               Mohamad HASSAN, Ledamot i kommunfullmäktige, Uppsala kommun.

         2. cikk
   Ez a határozat az elfogadásának napján lép hatályba.

      Kelt Brüsszelben, 2016. november 8-án.

            a Tanács részéről

            az elnök

         P. KAŽIMÍR

      (1)  A Tanács 2015. január 26-i (EU) 2015/116 határozata a Régiók Bizottsága tagjainak és póttagjainak a 2015. január 26-tól2020. január 25-ig tartó időszakra történő kinevezéséről (HL L 20., 2015.1.27., 42. o.).

      (2)  A Tanács 2015. február 5-i (EU) 2015/190 határozata a Régiók Bizottsága tagjainak és póttagjainak a 2015. január 26-tól2020. január 25-ig tartó időszakra történő kinevezéséről (HL L 31., 2015.2.7., 25. o.).

      (3)  A Tanács 2015. június 23-i (EU) 2015/994 határozata a Régiók Bizottsága tagjainak és póttagjainak a 2015. január 26-tól2020. január 25-ig tartó időszakra történő kinevezéséről (HL L 159., 2015.6.25., 70. o.).

      (4)  A Tanács 2015. július 20-i (EU) 2015/1203 határozata a Régiók Bizottsága három svéd d tagjának és öt svéd póttagjának kinevezéséről (HL L 195., 2015.7.23., 44. o.)


title: 2004/680/EK: A Tanács határozata (2004. szeptember 24.) a Cotonou-i Megállapodás 96. cikke alapján a Bissau-guineai Köztársasággal folytatott konzultációs eljárás lezárásáról

text:
               8.10.2004

               HU

               Az Európai Unió Hivatalos Lapja

               L 311/27

      A TANÁCS HATÁROZATA

   (2004. szeptember 24.)
   a Cotonou-i Megállapodás 96. cikke alapján a Bissau-guineai Köztársasággal folytatott konzultációs eljárás lezárásáról
   (2004/680/EK)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre,
   tekintettel a 2000. június 23-án Cotonou-ban aláírt AKCS–EK Partnerségi Megállapodásra (1) és különösen annak 96. cikkére,
   tekintettel az AKCS–EK Partnerségi Megállapodás végrehajtását követően meghozandó intézkedésekről és követendő eljárásokról szóló belső megállapodásra (2) és különösen annak 3. cikkére,
   tekintettel a Bizottság javaslatára,
   mivel:

               (1)

               A Cotonou-i Megállapodás 9. cikkének alapvető elemei sérelmet szenvedtek a 2003. szeptember 14-i katonai puccs során, amelyet az Európai Unió 2003. szeptember 18-i nyilatkozatában elítélt.

               (2)

               A Cotonou-i Megállapodás 96. cikkével összhangban 2004. január 19-én konzultációk folytak az AKCS-országokkal és a Bissau-guineai Köztársasággal, amelyek során a bissau-guineai hatóságok külön kötelezettséget vállaltak az Európai Unió által azonosított problémák orvoslására és azok végrehajtására egy három hónapos részletes párbeszéd időszaka alatt.

               (3)

               Ezen időszak végén a fent említett kötelezettségvállalások konkrét kezdeményezéseket eredményeztek; mindazonáltal bizonyos, a Cotonou-i Megállapodás alapvető elemeinek tekintetében fontos intézkedések még túlságosan felületesek,

         A KÖVETKEZŐKÉPPEN HATÁROZOTT:
   1. cikk
   A Bissau-guineai Köztársasággal a Cotonou-i Megállapodás 96. cikke alapján folytatott konzultációk lezárásra kerülnek.
   2. cikk
   A mellékletben található levéltervezetben foglalt intézkedések ezennel elfogadásra kerülnek, mint a Cotonou-i Megállapodás 96. cikke (2) bekezdésének c) pontja alapján megfelelő intézkedések.
   3. cikk
   Ez a határozat az Európai Unió Hivatalos Lapjában történő kihirdetésének napján lép hatályba.
   Ezt a határozatot 2005. október 11-ig kell alkalmazni.

      Kelt Brüsszelben, 2004. szeptember 24-én.

            a Tanács részéről

            az elnök

         L. J. BRINKHORST

      (1)  HL L 317., 2000.12.15., 3. o.

      (2)  HL L 317., 2000.12.15., 376. o.

      MELLÉKLET
      Tisztelt Miniszterelnök Úr!
      Az Európai Unió nagy jelentőséget tulajdonít a Cotonou-i Megállapodás 9. cikke rendelkezéseinek. Az emberi jogok, a demokratikus alapelvek és a jogállamiság tisztelete, amelyek az AKCS–EK partnerség alapját képezik, a Megállapodás alapvető elemei, következésképpen kapcsolataink alapjai is.
      E szellemben az Európai Unió 2003. szeptember 18-i nyilatkozatában határozottan elítélte a 2003. szeptember 14-i katonai puccsot.
      Ebben az összefüggésben az Európai Unió Tanácsa 2003. december 19-én határozott arról, hogy a bissau-guineai hatóságokat konzultációra hívja azzal a céllal, hogy a helyzetet alapos vizsgálatnak vessék alá, és megtalálják az orvoslására szolgáló eszközöket.
      E konzultációk 2004. január 19-én Brüsszelben zajlottak le. Akkor több alapvető kérdés is felmerült, és az átmeneti kormány miniszterelnöke ismertetette a bissau-guineai hatóságok álláspontját és a helyzetről készített elemzését. Az Európai Unió tudomásul vette az átmeneti kormány által vállalt alábbi kötelezettségeket:

                  —

                  a Bissau-guineai Köztársaság kormánya átmeneti programjának és különösen a képviselőválasztásokra vonatkozó elemeinek megerősítése,

                  —

                  az államháztartás javítására irányuló intézkedések elfogadása,

                  —

                  az igazságszolgáltatás függetlenségének és a fegyveres erők civil ellenőrzésének visszaállítására irányuló folyamat megerősítése.

            Megállapodás született arról is, hogy egy három hónapos részletes párbeszéd fog lezajlani Bissau-Guineában a különféle felmerült kérdésekről, és a helyzet ezen időszak végén ismételten áttekintésre kerül.
      Bissau-Guineában lezajlott a részletes és rendszeres párbeszéd. Ennek alapját a kötelezettségvállalások teljesítése érdekében hozandó intézkedések listája képezte.
      Ennek mérlege szerint a bissau-guineai hatóságok figyelemreméltó kezdeményezéseket tettek. Különösen említést érdemel:

                  —

                  a jogszerű, szabad és átlátható képviselőválasztások megtartása 2004. március 28-án és 30-án,

                  —

                  az igazságszolgáltatás függetlenségének visszaállítására irányuló folyamat megerősítése az államügyész kinevezésével és a legfelsőbb bíróság elnökének beiktatásával,

                  —

                  egy gazdasági szükségprogram elfogadásra került,

                  —

                  az állami tisztviselők összeírása folyamatban van.

            Semmi kétség sem fér ahhoz, hogy ezek a kezdeményezések az ország politikai és társadalmi stabilitásának zálogát jelentik. Azonban továbbra is aggodalomra ad okot elsősorban az államháztartás területe, különösen, ami az állami számvitelt, a vámbevételek útját, valamint az állami hivatalnokok többségének fizetését illeti.
      Ebben az összefüggésben az Európai Unió az államháztartás javítása érdekében elsősorban az alábbi konkrét intézkedések meghozatalát várja:

                  —

                  az átmeneti kormány által jóváhagyott gazdasági szükségprogram végrehajtásának folytatása,

                  —

                  az állami tisztviselők megkezdett összeírásának folytatása,

                  —

                  az államháztartás területén olyan korrekciós intézkedések elfogadása, mint a pénzügyi ellenőrzési rendszer, a közbeszerzések és az állami bevételek auditja,

                  —

                  a források felhasználásának 2003-as vizsgálatát követően a közösségi költségvetési támogatási program kertében nyújtott támogatások visszafizetése,

                  —

                  a pénzügyi főfelügyelőség által az állami bevételek szabályszerűségéről 2003-ban készített audit eredményeinek ismertetése,

                  —

                  az átmenetet megelőző időszak kormányának azon felelős tagjai ellen indított közigazgatási és bírósági eljárások folytatása, akik a múltban szabálytalanságot vagy csalást követtek el.

            A konzultációkat követően a Cotonou-i Megállapodás 96. cikke (2) bekezdésének c) pontja szerint megállapodás született a kapcsolatok rendezéséről és az együttműködés folytatásáról, ügyelve arra, hogy a tizennyolc hónapos időszak alatt az államháztartás területén végrehajtsák a fent említett intézkedéseket, megerősítsék az igazságszolgáltatás függetlenségének és a fegyveres erők civil ellenőrzésének visszaállítását, és a választási ciklust az elnökválasztás megtartásával folytassák. Megfelelő körülményeket kellene teremteni ahhoz, hogy az elnökválasztás átlátható és demokratikus módon menjen végbe. Az Európai Unió rendszeresen értékeli a fent említett területek fejlődését.
      Az Európai Unó kész az Ön demokratikusan választott kormányával szorosabbra fűzni a politikai párbeszédet, és segíteni országának a demokrácia erősítésében.
      Kérem, Miniszterelnök Úr, fogadja legmélyebb nagyrabecsülésünk kifejezését.

            a Tanács részéről

            a Bizottság részéről


title: 2013/374/EU: A Tanács határozata ( 2013. július 9. ) a Számvevőszék egy tagjának kinevezéséről

text:
               12.7.2013

               HU

               Az Európai Unió Hivatalos Lapja

               L 191/11

         A TANÁCS HATÁROZATA
   (2013. július 9.)
   a Számvevőszék egy tagjának kinevezéséről
   (2013/374/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 286. cikke (2) bekezdésére,
   tekintettel a Horvát Köztársaság csatlakozási szerződésére,
   tekintettel az Európai Parlament véleményére (1),
   mivel:

               (1)

               Az Európai Unió működéséről szóló szerződés 285. cikkének második albekezdése értelmében a Számvevőszék a tagállamok egy-egy állampolgárából áll.

               (2)

               A Horvát Köztársaságnak az Európai Unióhoz történő csatlakozását követően a Számvevőszéket ki kell bővíteni egy további taggal, akinek a megbízatása hat évre szól,

         ELFOGADTA EZT A HATÁROZATOT:
   1. cikk
   A Tanács a 2013. július 15-től2019. július 14-ig terjedő hatéves időszakra Neven MATES-t nevezi ki a Számvevőszék tagjává.
   2. cikk
   Ez a határozat az elfogadásának napján lép hatályba.

      Kelt Brüsszelben, 2013. július 9-én.

            a Tanács részéről

            az elnök

         R. ŠADŽIUS

      (1)  A 2013. június 12-i vélemény (a Hivatalos Lapban még nem tették közzé).


title: 2006/481/EK,Euratom: Az Európai Unió tagállamai kormányképviselőinek határozata ( 2006. június 22. ) az Európai Közösségek Elsőfokú Bírósága egy bírájának kinevezéséről

text:
               12.7.2006

               HU

               Az Európai Unió Hivatalos Lapja

               L 189/15

      AZ EURÓPAI UNIÓ TAGÁLLAMAI KORMÁNYKÉPVISELŐINEK HATÁROZATA

   (2006. június 22.)
   az Európai Közösségek Elsőfokú Bírósága egy bírájának kinevezéséről
   (2006/481/EK, Euratom)
   AZ EURÓPAI UNIÓ TAGÁLLAMAINAK KORMÁNYKÉPVISELŐI,
   tekintettel az Európai Közösséget létrehozó szerződésre és különösen annak 224. cikkére,
   tekintettel az Európai Atomenergia-közösséget létrehozó szerződésre és különösen annak 140. cikkére,
   mivel:
   A Bíróság alapokmányáról szóló jegyzőkönyv 5. és 7. cikke alapján, a 47. cikkel összefüggésben és Pernilla LINDH lemondását követően az Európai Közösségek Elsőfokú Bíróságába ki kell nevezni egy bírát Pernilla LINDH hivatali idejének fennmaradó részére, azaz 2007. augusztus 31-ig,
   A KÖVETKEZŐKÉPPEN HATÁROZTAK:
   1. cikk
   Nils WAHL-t az Európai Közösségek Elsőfokú Bírósága bírájának nevezik ki eskütétele napjától kezdődően és 2007. augusztus 31-ig.
   2. cikk
   Ezt a határozatot az Európai Unió Hivatalos Lapjában ki kell hirdetni.

      Kelt Brüsszelben, 2006. június 22-én.

            a Tanács részéről

            az elnök

         G. WOSCHNAGG


title: 2013/338/EU: A tagállamok kormányai képviselőinek határozata ( 2013. június 26. ) a Bíróság bíráinak kinevezéséről

text:
               29.6.2013

               HU

               Az Európai Unió Hivatalos Lapja

               L 179/94

         A TAGÁLLAMOK KORMÁNYAI KÉPVISELŐINEK HATÁROZATA
   (2013. június 26.)
   a Bíróság bíráinak kinevezéséről
   (2013/338/EU)
   AZ EURÓPAI UNIÓ TAGÁLLAMAI KORMÁNYAINAK KÉPVISELŐI,
   tekintettel az Európai Unióról szóló szerződésre és különösen annak 19. cikkére,
   tekintettel az Európai Unió működéséről szóló szerződésre és különösen annak 253. és 255. cikkére,
   tekintettel az Európai Atomenergia-közösséget létrehozó szerződésre és különösen 106a. cikkének (1) bekezdésére,
   mivel:

               (1)

               Az Európai Unió Bíróságának alapokmányáról szóló jegyzőkönyv 5. és 7. cikke alapján, valamint Uno LÕHMUS és Jean Jacques KASEL 2013. október 6-i hatállyal való lemondását követően Uno LÕHMUS és Jean Jacques KASEL hivatali idejének fennmaradó részére, azaz 2015. október 6-áig a Bírósághoz két új bírát kell kinevezni.

               (2)

               A megüresedett helyek betöltésére javasolt személyek a következők: Küllike JÜRIMÄE és François BILTGEN.

               (3)

               Az Európai Unió működéséről szóló szerződés 255. cikke által létrehozott bizottság véleményt nyilvánított Küllike JÜRIMÄE-nek és François BILTGEN-nek a bírói feladatok Bíróságnál történő ellátására való alkalmasságáról,

         ELFOGADTÁK EZT A HATÁROZATOT:
   1. cikk
   A tagállamok kormányainak képviselői a 2013. október 6. és 2015. október 6. közötti időszakra az alábbi személyeket nevezik ki a Bíróság bíráivá:

               —

               Mme Küllike JÜRIMÄE

               —

               M. François BILTGEN

         2. cikk
   Ez a határozat az Európai Unió Hivatalos Lapjában való kihirdetését követő napon lép hatályba.

      Kelt Brüsszelben, 2013. június 26-án.

            az elnök

         R. MONTGOMERY


               21.6.2016

               HU

               Az Európai Unió Hivatalos Lapja

               C 224/36

         P8_TA(2014)0005
   A parlamentközi küldöttségek létszáma
   Az Európai Parlament 2014. július 16-i határozata a parlamentközi küldöttségek számáról (2014/2704(RSO))
   (2016/C 224/10)

      Az Európai Parlament,

               —

               tekintettel az Elnökök Értekezlete határozatra irányuló javaslatára,

               —

               tekintettel a parlamentközi küldöttségek, a parlamenti vegyes bizottságokba delegált küldöttségek, a parlamenti együttműködési bizottságokba és a többoldalú parlamenti közgyűlésekbe delegált küldöttségek számáról szóló, 2014. március 12-i határozatára (1),

               —

               tekintettel eljárási szabályzata 212. cikkére,

               1.

               úgy határoz, hogy az alábbiak szerint állapítja meg a következő parlamentközi küldöttségek létszámát:

                           a)

                              Európa, a Nyugat-Balkán és Törökország

                           Küldöttség az EU–Macedónia Volt Jugoszláv Köztársaság Parlamenti Vegyes Bizottságba: 13 tag
                           Küldöttség az EU–Törökország Parlamenti Vegyes Bizottságba: 25 tag
                           A Svájccal és Norvégiával fenntartott kapcsolatokért felelős és az EU–Izland Parlamenti Vegyes Bizottságba és az Európai Gazdasági Térség (EGT) Parlamenti Vegyes Bizottságába delegált küldöttség: 17 tag
                           Küldöttség az EU–Szerbia Stabilizációs és Társulási Parlamenti Bizottságba: 15 tag
                           Küldöttség az EU–Albánia Stabilizációs és Társulási Parlamenti Bizottságba: 14 tag
                           Küldöttség az EU–Montenegró Stabilizációs és Társulási Parlamenti Bizottságba: 14 tag
                           A Bosznia-Hercegovinával és Koszovóval fenntartott kapcsolatokért felelős küldöttség: 13 tag

                           b)

                              Oroszország és a keleti partnerség államai

                           Küldöttség az EU–Oroszország Parlamenti Együttműködési Bizottságba: 31 tag
                           Küldöttség az EU–Ukrajna Parlamenti Együttműködési Bizottságba: 16 tag
                           Küldöttség az EU–Moldova Parlamenti Együttműködési Bizottságba: 14 tag
                           Küldöttség a Belarusszal fenntartott kapcsolatokért: 12 tag
                           Küldöttség az EU–Örményország, EU–Azerbajdzsán és EU–Grúzia Parlamenti Együttműködési Bizottságokba: 18 tag

                           c)

                              Maghreb, Mashreq, Izrael és Palesztina

                           Az alábbiakkal fenntartott kapcsolatokért felelős küldöttségek:

                                       —

                                       Izrael: 18 tag

                                       —

                                       a Palesztin Törvényhozó Tanács: 18 tag

                                       —

                                       Maghreb-országok és az Arab Maghreb Unió: 18 tag

                                       —

                                       a Mashreq-országok: 18 tag

                           d)

                              Az Arab-félsziget, Irak és Irán

                           Az alábbiakkal fenntartott kapcsolatokért felelős küldöttségek:

                                       —

                                       az Arab-félsziget: 15 tag

                                       —

                                       Irak: 8 tag

                                       —

                                       Irán: 12 tag

                           e)

                              Az amerikai kontinens

                           Az alábbiakkal fenntartott kapcsolatokért felelős küldöttségek:

                                       —

                                       Egyesült Államok: 58 tag

                                       —

                                       Kanada: 16 tag

                                       —

                                       Brazil Szövetségi Köztársaság: 14 tag

                                       —

                                       Közép-Amerika országai: 15 tag

                                       —

                                       az Andok-közösség országai: 12 tag

                                       —

                                       Mercosur: 19 tag

                                 Küldöttség az EU–Mexikó Parlamenti Vegyes Bizottságba: 14 tag
                           Küldöttség az EU–Chile Parlamenti Vegyes Bizottságba: 15 tag
                           Küldöttség a Cariforum–EU Parlamenti Bizottságba: 15 tag

                           f)

                              Ázsia és a csendes-óceáni térség

                           Az alábbiakkal fenntartott kapcsolatokért felelős küldöttségek:

                                       —

                                       Japán: 24 tag

                                       —

                                       Kínai Népköztársaság: 37 tag

                                       —

                                       India: 24 tag

                                       —

                                       Afganisztán: 8 tag

                                       —

                                       Dél-Ázsia országai: 15 tag

                                       —

                                       Délkelet-Ázsia országai és a Délkelet-ázsiai Nemzetek Szövetsége (ASEAN): 26 tag

                                       —

                                       a Koreai-félsziget: 12 tag

                                       —

                                       Ausztrália és Új-Zéland: 12 tag

                                 Az EU–Kazahsztán, EU–Kirgizisztán, EU–Üzbegisztán és EU–Tádzsikisztán Parlamenti Együttműködési Bizottságokba delegált küldöttség és a Türkmenisztánnal és Mongóliával fenntartott kapcsolatokért felelős küldöttség: 19 tag

                           g)

                              Afrika

                           Az alábbiakkal fenntartott kapcsolatokért felelős küldöttségek:

                                       —

                                       Dél-Afrika: 16 tag

                                       —

                                       a Pánafrikai Parlament: 12 tag

                           h)

                              Többoldalú közgyűlések

                           Küldöttség az AKCS–EU Közös Parlamenti Közgyűlésbe: 78 tag
                           Küldöttség az Unió a Mediterrán térségért Parlamenti Közgyűlésbe: 49 tag
                           Küldöttség az EU–Latin-Amerika Parlamenti Közgyűlésbe: 75 tag
                           Küldöttség az Euronest Parlamenti Közgyűlésbe: 60 tag
                           Küldöttség a NATO Parlamenti Közgyűlésével fenntartott kapcsolatokért: 10 tag

               2.

               utasítja elnökét, hogy tájékoztatás céljából továbbítsa ezt a határozatot a Tanácsnak és a Bizottságnak.

      (1)  E napon elfogadott szövegek, P7_TA(2014)0217.


Az Európai Parlament 2007. július 10-i határozata eljárási szabályzatának a helyesbítésről szóló új 204a. cikkel történő kiegészítéséről (2005/2041(REG))


title: 2014/454/EU: A Tanács határozata ( 2014. július 8. ) az Európai Unió nevében az EGT Vegyes Bizottságban az EGT-megállapodás XX. mellékletének (Környezet) módosításáról elfogadandó álláspontról

text:
               12.7.2014

               HU

               Az Európai Unió Hivatalos Lapja

               L 205/20

         A TANÁCS HATÁROZATA
   (2014. július 8.)
   az Európai Unió nevében az EGT Vegyes Bizottságban az EGT-megállapodás XX. mellékletének (Környezet) módosításáról elfogadandó álláspontról

      (2014/454/EU)

   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 175. cikke (1) bekezdésére, összefüggésben 218. cikkének (9) bekezdésével,
   tekintettel az Európai Gazdasági Térségről szóló megállapodás végrehajtására vonatkozó rendelkezésekről szóló, 1994. november 28-i 2894/94/EK tanácsi rendeletre (1) és különösen annak 1. cikke (3) bekezdésére,
   tekintettel az Európai Bizottság javaslatára,
   mivel:

               (1)

               Az Európai Gazdasági Térségről szóló megállapodás (2) (a továbbiakban: az EGT-megállapodás) 1994. január 1-jén lépett hatályba.

               (2)

               Az EGT-megállapodás 98. cikke alapján az EGT Vegyes Bizottság határozhat – többek között – az EGT-megállapodás XX. mellékletének (Környezet) módosításáról.

               (3)

               A 2009/128/EK európai parlamenti és tanácsi irányelvet (3) bele kell foglalni az EGT-megállapodásba.

               (4)

               Az EGT-megállapodás XX. mellékletét (Környezet) ezért ennek megfelelően módosítani kell.

               (5)

               Az Unió által az EGT Vegyes Bizottságban képviselendő álláspontnak a mellékelt határozattervezeten kell alapulnia,

         ELFOGADTA EZT A HATÁROZATOT:
   1. cikk
   Az Európai Uniónak az EGT Vegyes Bizottságban az EGT-megállapodás XX. mellékletének (Környezet) módosításával kapcsolatosan elfogadandó álláspontja az e határozathoz mellékelt EGT vegyes bizottsági határozattervezeten alapul.
   2. cikk
   Ez a határozat az elfogadásának napján lép hatályba.

      Kelt Brüsszelben, 2014. július 8-án.

            a Tanács részéről

            az elnök

         P.C. PADOAN

      (1)  HL L 305., 1994.11.30., 6. o.

      (2)  HL L 1., 1994.1.3., 3. o.

      (3)  Az Európai Parlament és a Tanács 2009. október 21-i 2009/128/EK irányelve a peszticidek fenntartható használatának elérését célzó közösségi fellépés kereteinek meghatározásáról (HL L 309., 2009.11.24., 71. o.).

      TERVEZET
      AZ EGT VEGYES BIZOTTSÁG …/2014 HATÁROZATA
      (…)
      az EGT-megállapodás XX. mellékletének (Környezet) módosításáról
      AZ EGT VEGYES BIZOTTSÁG,
      tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 98. cikkére,
      mivel:

                  (1)

                  A HL L 161., 2010.6.29., 11. o. által helyesbített, a peszticidek fenntartható használatának elérését célzó közösségi fellépés kereteinek meghatározásáról szóló, 2009. október 21-i 2009/128/EK európai parlamenti és tanácsi irányelvet (1) bele kell foglalni az EGT-megállapodásba.

                  (2)

                  Az EGT-megállapodás XX. mellékletét ezért ennek megfelelően módosítani kell,

            ELFOGADTA EZT A HATÁROZATOT:
      1. cikk
      Az EGT-megállapodás XX. melléklete az 1k. pont (2003/35/EK európai parlamenti és tanácsi irányelv) után a következő szöveggel egészül ki:

                  „1 l.

                     32009 L 0128: A HL L 161., 2010.6.29., 11. o. által helyesbített, a peszticidek fenntartható használatának elérését célzó közösségi fellépés kereteinek meghatározásáról szóló, 2009. október 21-i 2009/128/EK európai parlamenti és tanácsi irányelv (HL L 309., 2009.11.24., 71. o.).
                  Az irányelv rendelkezései e megállapodás alkalmazásában a következő kiigazítással értendők:
                  Norvégia tekintetében a 4. cikk (2) bekezdésében a »2012. november 26« szavak helyébe a »2016. január 1« szavak lépnek.”

            2. cikk
      A HL L 161., 2010.6.29., 11. o. által helyesbített 2009/128/EK irányelvnek az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
      3. cikk
      Ez a határozat […]-án/-én lép hatályba, feltéve, hogy az EGT-megállapodás 103. cikkének (1) bekezdésében előírt összes bejelentést megtették (2), vagy a [1107/2009/EK rendeletet a megállapodásba foglaló] …-i …/… EGT vegyes bizottsági határozat (3) hatálybalépésének napján, attól függően, hogy melyik a későbbi időpont.
      4. cikk
      Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.

         Kelt Brüsszelben, n.

               az EGT Vegyes Bizottság részéről

               az elnök

               az EGT Vegyes Bizottság

               titkárai

         (1)  HL L 309., 2009.11.24., 71. o.

         (2)  [Alkotmányos követelmények fennállását nem jelezték.] [Alkotmányos követelmények fennállását jelezték.]

         (3)  HL L ….


title: A Tanács 2012/39/KKBP határozata ( 2012. január 25. ) az Európai Unió koszovói különleges képviselőjének kinevezéséről

text:
               26.1.2012

               HU

               Az Európai Unió Hivatalos Lapja

               L 23/5

         A TANÁCS 2012/39/KKBP HATÁROZATA
   (2012. január 25.)
   az Európai Unió koszovói (1) különleges képviselőjének kinevezéséről
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 28. cikkére, 31. cikke (2) bekezdésére és 33. cikkére,
   tekintettel az Unió külügyi és biztonságpolitikai főképviselőjének javaslatára,
   mivel:

               (1)

               A Tanács 2011. december 5-én újólag megerősítette a nyugat-balkáni országok európai uniós perspektívája melletti egyhangú elkötelezettségét, amely továbbra is alapvető fontosságú a régió stabilitása, megbékélése és jövője szempontjából. A Tanács megerősítette a korábbi tanácsi következtetésekben felvázolt, Koszovóra vonatkozó uniós politikát is.

               (2)

               A Tanács 2011. május 5-én elfogadta a 2011/270/KKBP határozatot (2), amelyben Fernando GENTILINI-t nevezte ki az Európai Unió koszovói különleges képviselőjévé (EUKK), akinek megbízatása 2012. január 31-én lejár.

               (3)

               Samuel ŽBOGAR-t ki kell nevezni az EUKK-jévé a 2012. február 1-jétől2013. június 30-ig tartó időszakra.

               (4)

               A nyugat-balkáni térségre irányuló uniós politika stratégiai keretét a stabilizációs és társulási folyamat adja, amelynek eszközei Koszovóra is vonatkoznak, beleértve az európai partnerséget, a stabilizációs és társulási folyamattal kapcsolatos párbeszéd keretében folytatott politikai és technikai párbeszédet és a kapcsolódó uniós segítségnyújtási programokat.

               (5)

               Az EUKK megbízatását a Bizottsággal együttműködésben fogják végrehajtani az Unió hatáskörébe tartozó, egyéb idevonatkozó tevékenységekkel való összhang biztosítása érdekében.

               (6)

               A Tanács úgy rendelkezik, hogy az EUKK, valamint az Európai Unió pristinai képviselete vezetőjének hatáskörét és felhatalmazásait ugyanarra a személyre kell ruházni.

               (7)

               Az EUKK a megbízatást olyan helyzetben látja el, amely rosszabbodhat és akadályozhatja az Unió külső tevékenységének a Szerződés 21. cikkében meghatározott célkitűzései elérését,

         ELFOGADTA EZT A HATÁROZATOT:
   1. cikk
   Az Európai Unió különleges képviselője
   A Tanács a 2012. február 1-jétől2013. június 30-ig tartó időszakra Samuel ŽBOGAR-t nevezi ki az Európai Unió koszovói különleges képviselőjévé (a továbbiakban: EUKK). Az EUKK megbízatása hamarabb is megszüntethető, amennyiben a Tanács az Unió külügyi és biztonságpolitikai főképviselő („főképviselő”) javaslata alapján így határoz.
   2. cikk
   Politikai célkitűzések
   Az EUKK megbízatása az Unió koszovói politikai célkitűzésein alapul. E célkitűzések közé tartozik a vezető szerep vállalása a stabil, életképes, békés, demokratikus és többnemzetiségű Koszovó megteremtésének elősegítésében, valamint a térség stabilitásának megszilárdításában, hozzájárulás a regionális együttműködéshez és a Nyugat-Balkán országainak jószomszédi kapcsolatához; a jogállamiság, a kisebbségek és a kulturális és vallási örökség védelme mellett elkötelezett Koszovó támogatása, az Unió irányában fejlődő Koszovó támogatása a térséggel kapcsolatos európai perspektívával összhangban és a vonatkozó tanácsi következtetéseknek megfelelően.
   3. cikk
   Megbízatás
   A politikai célkitűzések megvalósítása érdekében az EUKK megbízatása a következő:

               a)

               felajánlja az Unió tanácsadását és támogatását a politikai folyamat előmozdításához;

               b)

               elősegíti az Unió átfogó politikai koordinációját Koszovóban;

               c)

               megerősíti Koszovóban az uniós jelenlétet és biztosítja annak koherenciáját és hatékonyságát;

               d)

               helyi politikai iránymutatást nyújt – többek között a végrehajtói feladatokhoz kapcsolódó kérdések politikai vonatkozásai tekintetében – az Európai Unió koszovói jogállamiság-missziója (EULEX KOSOVO) vezetőjének;

               e)

               biztosítja az uniós fellépés következetességét és egységességét Koszovóban;

               f)

               előmozdítja, hogy Koszovó a térséggel kapcsolatos európai perspektívával összhangban az Unió irányában fejlődjön, a nyilvánossággal folyó célzott kommunikáció és az uniós tájékoztató tevékenységek révén, amelyeknek célja annak biztosítása, hogy a koszovói lakosság mélyebben megértse és támogassa az Unióval kapcsolatos ügyeket;

               g)

               a vonatkozó intézményi hatáskörökkel és feladatokkal összhangban nyomon követi, segíti és megkönnyíti a politikai, gazdasági és európai prioritásokkal kapcsolatos fejleményeket;

               h)

               hozzájárul az emberi jogok és az alapvető szabadságjogok tiszteletben tartásának kialakításához és megerősítéséhez Koszovóban, tekintettel többek között a nőkre és a gyermekekre, az Unió emberi jogi politikájával és az Unió emberi jogi iránymutatásaival összhangban;

               i)

               az Unió közvetítésével Belgrád és Pristina között zajló párbeszéd lebonyolításának előmozdítása.

         4. cikk
   A megbízatás végrehajtása
   (1)   Az EUKK felel a megbízatásnak a főképviselő felügyelete melletti végrehajtásáért.
   (2)   A Politikai és Biztonsági Bizottság (PBB) kiemelt kapcsolatot tart fenn az EUKK-val, és egyben az EUKK elsődleges kapcsolattartója a Tanács felé. A PBB – a megbízatás keretein belül és a főképviselő hatáskörének sérelme nélkül – stratégiai iránymutatást és politikai irányítást nyújt az EUKK számára.
   (3)   Az EUKK szorosan együttműködik az Európai Külügyi Szolgálattal (EKSZ).
   5. cikk
   Finanszírozás
   (1)   Az EUKK megbízatásával kapcsolatos kiadások fedezésére szánt pénzügyi referenciaösszeg a 2012. február 1-jétől2013. június 30-ig terjedő időszakra 2 410 000 EUR.
   (2)   A kiadásokat az Unió általános költségvetésére vonatkozó eljárásokkal és szabályokkal összhangban kell kezelni. Szerződéskötésre pályázatot a nyugat-balkáni régió országainak állampolgárai is benyújthatnak.
   (3)   A kiadások kezelése az EUKK és a Bizottság közötti szerződés tárgyát képezi. Az EUKK minden kiadásért elszámolással tartozik a Bizottság felé.
   6. cikk
   A csoport létrehozása és összetétele
   (1)   Külön személyzetet kell kijelölni arra, hogy segítse az EUKK-t megbízatása végrehajtásában, valamint abban, hogy hozzájáruljon a koszovói uniós szerepvállalás átfogó koherenciájához, láthatóságához és hatékonyságához. Megbízatása és a rendelkezésre álló megfelelő pénzügyi eszközök keretein belül az EUKK felel csoportjának létrehozásáért. A csoportnak rendelkeznie kell a megbízatás által megkívánt, a meghatározott politikai kérdésekre vonatkozó szakértelemmel. Az EUKK folyamatosan és haladéktalanul tájékoztatja a Tanácsot és a Bizottságot a csoport összetételéről.
   (2)   A tagállamok, az Unió intézményei és EKSZ javaslatot tehetnek olyan alkalmazottak kiküldetésére, akik az EUKK-t munkájában segítik. Az ilyen kiküldött alkalmazottak javadalmazását az érintett tagállam, az Unió érintett intézménye, illetve az EKSZ fedezi. A tagállamok által az uniós intézményekhez vagy az EKSZ-hez kirendelt szakértőket is ki küldeni az EUKK melletti munkavégzésre. A szerződéses nemzetközi alkalmazottaknak a tagállamok állampolgárainak kell lenniük.
   (3)   A kiküldött személyzet minden tagja a küldő állam, az uniós intézmény vagy az EKSZ közigazgatási fennhatósága alatt marad, és az EUKK megbízatásának érdekében jár el és végzi feladatát.
   7. cikk
   Az EUKK és személyzete részére biztosított kiváltságok és mentességek
   Az EUKK küldetésének és az alkalmazottak feladatának elvégzéséhez, illetve a zökkenőmentes működéshez szükséges kiváltságokról, mentességekről és egyéb garanciákról – adott esetben – a fogadó féllel/felekkel kell megállapodni. Ehhez a tagállamok és a Bizottság minden szükséges támogatást megadnak.
   8. cikk
   Az EU minősített adatok biztonsága
   (1)   Az EUKK és csoportjának tagjai tiszteletben tartják az EU-minősített adatok védelmét szolgáló biztonsági szabályokról szóló, 2011. március 31-i 2011/292/EU tanácsi határozatban (3) megállapított biztonsági elveket és minimumszabályokat.
   (2)   A főképviselő jogosult a NATO/KFOR részére – az EU minősített adatok védelmére vonatkozó biztonsági szabályoknak megfelelően – „CONFIDENTIEL UE/EU CONFIDENTIAL” szintig a fellépés céljára készült EU-minősített adatokat és dokumentumokat átadni.
   (3)   Az EUKK operatív igényeivel összhangban a főképviselő jogosult az Egyesült Nemzetek Szervezete (ENSZ) és az Európai Biztonsági és Együttműködési Szervezet (EBESZ) részére – az EU minősített adatok védelmére vonatkozó biztonsági szabályoknak megfelelően – „RESTREINT UE/EU CONFIDENTIAL” szintig a fellépés céljára készült EU-minősített adatokat és dokumentumokat átadni. E célból helyi rendelkezéseket kell megállapítani.
   (4)   A főképviselő jogosult az e határozathoz csatlakozó harmadik felek részére a fellépéssel kapcsolatos, a Tanács eljárási szabályzata 6. cikkének (1) bekezdése értelmében szakmai titoktartás alá tartozó tanácsi tanácskozásokra vonatkozó nem EU-minősített dokumentumok átadására (4).
   9. cikk
   Az információkhoz való hozzáférés és logisztikai támogatás
   (1)   A tagállamok, a Bizottság és a Tanács Főtitkársága biztosítja, hogy az EUKK minden lényeges információhoz hozzáférjen.
   (2)   Az uniós küldöttség és/vagy a tagállamok adott esetben logisztikai segítséget nyújtanak a térségben.
   10. cikk
   Biztonság
   Az EUKK – a Szerződés V. címe szerint az Unión kívül műveleti minőségben alkalmazott személyi állomány biztonságára vonatkozó uniós politikának megfelelően – megbízatásával és a hatásköre alá tartozó földrajzi terület biztonsági helyzetével összhangban, a közvetlenül az irányítása alá tartozó állomány biztonsága érdekében meghozza valamennyi indokolt és megvalósítható intézkedést, elsősorban az alábbiakat:

               a)

               az adott misszióra vonatkozó biztonsági tervnek az EKSZ iránymutatása alapján történő létrehozása, amely magában foglal többek között a misszióra vonatkozó fizikai, szervezeti és eljárási biztonsági intézkedéseket, szabályozza az állomány biztonságos mozgását a misszió területére és a misszió területén belül, továbbá kiterjed a biztonsági események kezelésére, valamint tartalmazza a misszió vészhelyzeti intézkedési és evakuálási tervét;

               b)

               annak biztosítása, hogy az Unión kívül telepített teljes személyi állomány a misszió területén fennálló körülmények által megkövetelt, magas kockázat elleni biztosítással rendelkezzen;

               c)

               annak biztosítása, hogy az Unión kívül telepítendő csoportjának valamennyi tagja – a helyi szerződéses személyzetet is beleértve – megfelelő, a misszió EKSZ általi biztonsági minősítéséhez igazodó biztonsági képzésben részesüljön a misszió területére való érkezése előtt vagy érkezésekor;

               d)

               annak biztosítása, hogy a rendszeres biztonsági értékeléseket követően tett ajánlásokat végrehajtsák, és ezek végrehajtásáról és az egyéb biztonsági kérdésekről, a félidős jelentések és a megbízatás végrehajtásáról szóló jelentések keretében, írásos jelentéseket nyújtsanak be a Tanács, a főképviselő és a Bizottság számára.

         11. cikk
   Jelentéstétel
   Az EUKK szóban és írásban rendszeresen jelentést tesz a főképviselőnek és a PBB-nek. Az EUKK szükség szerint a tanácsi munkacsoportoknak is jelentést tesz. A rendszeres írásbeli jelentéseket a COREU-hálózaton keresztül terjesztik. Az EUKK a főképviselő vagy a PBB ajánlására jelentést tesz a Külügyek Tanácsának.
   12. cikk
   Koordináció
   (1)   Az EUKK előmozdítja az Unión belüli átfogó politikai koordinációt. Elősegíti annak biztosítását, hogy valamennyi helyszíni uniós eszközt koherens módon alkalmazzanak az Unió politikai céljainak megvalósítása érdekében. Ezért az EUKK tevékenységét össze kell hangolni a Bizottság, valamint adott esetben a térségben működő többi EUKK tevékenységével. Az EUKK rendszeresen tájékoztatja a tagállamok külképviseleteit és az Unió küldöttségeit.
   (2)   A helyszínen az EUKK szoros kapcsolatot tart fenn az Unió régióbeli küldöttségeinek vezetőivel és a tagállamok külképviseleteinek vezetőivel. Ez utóbbiak minden tőlük telhetőt megtesznek annak érdekében, hogy az EUKK-nak megbízatása végrehajtásában segítséget nyújtsanak. Az EUKK helyi politikai iránymutatást nyújt – többek között a végrehajtói feladatokhoz kapcsolódó kérdések politikai vonatkozásai tekintetében – az EULEX KOSOVO vezetőjének. Az EUKK és a polgári műveleti parancsnok szükség esetén konzultációt folytat egymással.
   (3)   Az EUKK az érintett helyi szervezetekkel és a helyszínen jelen lévő egyéb nemzetközi és regionális szereplőkkel is kapcsolatot tart fenn.
   (4)   Az EUKK a helyszínen tevékenykedő egyéb uniós szereplőkkel együtt, a magas szintű közös helyzetismeret és -értékelés elérése érdekében biztosítja az információknak a műveleti területen jelen lévő uniós szereplők közötti terjesztését és megosztását.
   13. cikk
   Felülvizsgálat
   E határozat végrehajtását, valamint az Uniónak a térségben történő egyéb hozzájárulásaival való összhangját rendszeresen felül kell vizsgálni. Az EUKK 2012. január végéig az elért eredményekről szóló jelentést, a megbízatása végén pedig a megbízatás teljesítéséről szóló átfogó jelentést nyújt be a Tanácsnak, a főképviselőnek és a Bizottságnak.
   14. cikk
   Hatálybalépés
   Ez a határozat az elfogadásának napján lép hatályba.
   Ezt a határozatot 2012. február 1-jétől kell alkalmazni.

      Kelt Brüsszelben, 2012. január 25-én.

            a Tanács részéről

            az elnök

         N. WAMMEN

      (1)  Az Egyesült Nemzetek Szervezete Biztonsági Tanácsának 1244 (1999) sz. határozata szerint.

      (2)  HL L 119., 2011.5.7., 12. o.

      (3)  HL L 141., 2011.5.27., 17. o.

      (4)  A Tanács eljárási szabályzatának elfogadásáról szóló, 2009. december 1-jei 2009/937/EU tanácsi határozat (HL L 325., 2009.12.11., 35. o.).


title: A Bizottság határozata (1997. december 9.) a közösségi erdészeti és faipari politikával foglalkozó bizottság felállításáról szóló 83/247/EGK határozat módosításáról

text:
Fontos jogi nyilatkozat

|

31997D0837

Hivatalos Lap L 346 , 17/12/1997 o. 0095 - 0096

		A Bizottság határozata(1997. december 9.)a közösségi erdészeti és faipari politikával foglalkozó bizottság felállításáról szóló 83/247/EGK határozat módosításáról(97/837/EK)AZ EURÓPAI KÖZÖSSÉGEK BIZOTTSÁGA,tekintettel az Európai Közösséget létrehozó szerződésre,mivel a Közösségen belüli erdészeti és erdészetre épülő ipari ágazatok gazdasági fejlődésének figyelembevételével, és különböző ágazatainak bizottságban való képviselete biztosítása szükségességének figyelembevételével helyénvaló a 83/247/EGK bizottsági határozat [1] módosítása,A KÖVETKEZŐKÉPPEN HATÁROZOTT:Egyetlen cikkA 83/247/EGK határozat a következőképpen módosul:1. Az 1., 2. és 3. cikk helyébe a következő szöveg lép:"1. cikkA Bizottság mellett létrejön a közösségi erdészeti és faipari politikával foglalkozó tanácsadó bizottság (a továbbiakban: bizottság). A bizottság a faipar európai szervezeteinek képviselőiből áll.2. cikkA bizottság, a Bizottság kérésére, vagy saját kezdeményezésére, tanácsokkal látja el a Bizottságot, az erdészetet és a faipart befolyásoló közösségi politikák ipari szempontjaival, továbbá a piaccal és az erdészeti termékeket befolyásoló egyéb, Közösségen belüli gazdasági elgondolásokkal, vagy kereslettel kapcsolatban is.3. cikkA bizottság 23 tagból áll:- öt tag az erdészeti ágazat képviseletében,- hat tag a gépesített faipar képviseletébent,- hat tag a cellulóz-, papír- és farostlemezgyártó és feldolgozó ipar képviseletében,- hat tag a nyomtatással és kiadással foglalkozó ipar képviseletében.";2. Az 5. és 6. cikk helyébe a következő szöveg lép:"5. cikkA bizottság tagjainak hivatali ideje két év. A tagok megbízatása a Bizottság jóváhagyásával megújítható. A kétéves időtartam lejáratakor a bizottság tagjai leváltásukig vagy hivatali idejük megújításáig hivatalban maradnak.A tag megbízatása a kétéves időszak lejárta előtt, a tag halála vagy lemondása esetén megszűnik.A hivatali idő fennmaradó részében a tag helyettesítése a 4. cikk rendelkezéseivel összhangban történik.A tagok tevékenységükért nem részesülnek díjazásban.6. cikkA bizottság tagjainak jegyzékét, tájékoztatás céljából, a Bizottság közzéteszi az Európai Közösségek Hivatalos Lapjában.";3. A 10. cikk helyébe a következő szöveg lép:"10. cikk(1) A bizottságot, valamint a munkacsoportokat az elnök hívja össze. A bizottság a Bizottság központjában ülésezik.(2) A Bizottság érintett osztályainak képviselői részt vesznek a bizottság, valamint a munkacsoportok ülésein."Kelt Brüsszelben, 1997. december 9-én.a Bizottság részérőlMartin Bangemanna Bizottság tagja[1] HL L 137., 1983.5.26., 31. o.--------------------------------------------------MELLÉKLETA KÖZÖSSÉGI ERDÉSZETI ÉS FAIPARI POLITIKÁVAL FOGLALKOZÓ BIZOTTSÁG1. | Erdészet ágazat | 5 tag || Köztulajdonban lévő erdők | 1 || CEPF – Confédération européenne des producteurs forestiers | 1 || USSE – Union de Silvicultores del Sur de Europa | 1 || UEF – Union of European Foresters | 1 || FECOF – Fédération européenne des communes forestières | 1 |2. | Gépesített erdészeti ipar | 6 tag || CEI-Bois – Confédération européenne des industries du bois | 1 || OES – Organisation européenne des scieries | 1 || FESYP – Fédération européenne des syndicats de fabricants de panneaux de particules | 1 || FEROPA – Fédération européenne des fabricants de panneaux de fibres | 1 || FEIC – Fédération européenne des industries de contreplaqué | 1 || Euro MDF – European Association of Medium Density Fibreboard | 1 |3. | Cellulóz-, papír- és farostlemezgyártók és feldolgozók | 6 tag || CEPI – Confedaration of European Papeer Industries | 1 || EPIS – European Pulp Industry Sector | 1 || CEPI Cartronboard/Procarton | 1 || ETS – European Tissue Symposium | 1 || EDANA – Euroepan Disposables and Non-wovens Association | 1 || CITPA – Confédération internationale des transformateurs de papier et carton en Europe | 1 |4. | Nyomtatás és kiadás | 6 tag || INTERGRAF – Confédération internationale de l’industrie graphique et des industries annexes | 1 || FAEP – Fédération des associations d’éditeurs de périodiques de la CEE | 1 || ENPA – European Newspaper Publishers Association | 1 || EADP – European Association of Directory Publishers | 1 || EPC – European Publishers Council | 1 || FEP – Federation of European Publishers | 1 || Összesen | 23 |--------------------------------------------------